Nå starter smågodtkrigen: Her senkes prisene til 2,90 kroner per hekto

Tirsdag dumpet Rema 1000 prisene på smågodt til 2,90 kroner per hektogram. Dagen etter følger Kiwi og Coop opp. Det får godterielskere til å storhamstre.

SENKER PRISENE: Thomas Robertsen på Rema 1000 Tollnes ved Porsgrunn. Vis mer byoutline Foto: Privat

Publisert: Oppdatert: 9. mars 2016 14:49 , Publisert: 9. mars 2016 11:29

Når E24 kontakter Rema 1000 på Tollnes utenfor Skien klokken 09.30 onsdag morgen har butikken vært åpen i to og en halv time.

På den korte tiden har de allerede solgt 200 kilo smågodt!

Kjøpmann Thomas Robertsen forteller at flere kunder virkelig har benyttet seg av de lave prisene.

Blant annet forteller han om én kunde som alene plukket med seg løsgodteri med en totalvekt på 35 kilo!

Er du smågodtelsker som utnytter krigen og hamstrer godt? Ta kontakt med vår journalist!



Påskekrig

Valfarten til smågodthyllene skyldes en gryende priskrig i forkant av påsken.

Tirsdag formiddag kunne Rema 1000-butikker skilte med særdeles lave priser på smågodt.

Les også Freia påskeegg inneholder fortsatt palmeolje

GOD TRAFIKK: Kjøpmann Thomas Robertsen. Vis mer byoutline Foto: Rema 1000 Tollnes

Med en opprinnelig pris på 13,90 kroner per hektogram ble prisen langt mer enn halvert, da dagligvarekjeden annonserte ny pris på 2,90 kroner.

Les også Coop kaster Candyking ut av smågodthyllene

Men det er ikke bare Rema 1000 som satser på billig smågodt denne påsken.

Onsdag formiddag melder nemlig Kiwi til E24 at også de nettopp har satt ned sine priser på smågodt, til 2,90 kroner per hektogram.

I tillegg har både Coop Obs og Coop Xtra latt smågodtprisen falle ned til 2,90 kroner onsdag.

Følger markedet tett

– Vi følger markedet tett for å være konkurransedyktige på pris. Vi kan ikke utelukke at prisene vil justeres ytterlige, sier Harald Kristiansen, kommunikasjonssjef i Coop.

Hos Bunnpris ligger hektogramsprisen på 6,95 kroner, får E24 opplyst onsdag formiddag.

Les også Norsk sjokoladefabrikk rammet av «smågodt-krig»: Jobbkutt etter Coop-skvis

Og prisraset har falt i god jord hos kundene.

På Rema 1000 på Tollnes i Skien forteller kjøpmann Thomas Robertsen til E24 at salget har gått over all forventning.

SMÅGODTTEST: Hva er best av Candy King og Nidar?

På første salgsdag ble det kjøpt smågodt for nesten ett tonn på Tollnes-butikken alene.

– Dette er det billigste vi noen gang har solgt smågodt for. Det har solgt kjempebra, og det har skapt trafikk til butikk, sier Robertsen.

Les også Mars og Snickers trekkes tilbake også i Norge

Ligner julekrigen



Kommunikasjonsrådgiver i Rema 1000, Amalie Knudsen, sier til E24 at kjeden følger prisene i markedet.

– Den lave prisen på smågodt er et resultat av den sterke priskonkurransen mot påske.

Også i julen ble prisene på en rekke matvarer kuttet betydelig. Både marsipan, surkål og pepperkaker ble solgt for så lite som én krone.

Les også Coop beskylder Hvals sjokolade-sjef for trakassering

Rema 1000 er den eneste dagligvarekjeden på det norske markedet som selger smågodt fra svenske Candyking.

I høst ble det nemlig klart at Coop ønsket en treårig avtale med Nidar, og dermed avsluttet forhandlingene med Candyking. Overgangen til Nidar skjedde denne uken.

Les også Coop og Sandefjord-fabrikk i klissete godtekrangel

Les også Kiosk-Reitan med tidenes beste resultat

Les også Ingen vekst for Rema 1000